Diari Oficial de la Generalitat Valenciana


Sumari del DOGV 9132, del 21-07-2021 (2021/7839)

RESOLUCIÓ de 14 de juliol de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7839


Data del document
:   14-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 14 de juliol de 2021, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2021/7839]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023. No obstant això, la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), inclou dues noves línies de subvencions nominatives que han de ser incorporades a l'esmentat document amb l'objectiu que oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Modificar el Pla estratègic de subvencions 2020-2023 de la Conselleria d'Educació, Cultura i Esport mitjançant la inclusió de les línies de subvenció S1273000 en el capítol referit a la Direcció General de Cultura i Patrimoni i S8567000 en el capítol referit a la Direcció General d'Infraestructures Educatives, d'acord amb el detall que figura com a annex únic.  
  
València, 14 de juliol de 2021.- El conseller d'Educació, Cultura i Esport: Vicent Marzà i Ibáñez.  
  
  
  
ANNEX ÚNIC  
Modificació del Pla estratègic de subvencions 2020-2023  
  
S'inclou en el Pla estratègic de subvencions de la Conselleria d'Educació, Cultura i Esport 2020-2023 en el capítol referit a la Direcció General de Cultura i Patrimoni una línia de subvenció en els termes següents:  
  
OBJECTIU ESTRATÈGIC 4:  
Fomentar la presència d'associacions, fundacions i entitats en la vida cultural valenciana, com a mitjà per a millorar la participació i l'accés a la cultura i formació dels seus agents.  
  
Secció 20 Gastos diversos  
Programa 612.60 Gastos diversos  
  
Línia de subvenció: Codi: S1273000  
Denominació: Acadèmia de la Música Valenciana  
Forma de concessió: Concessió directa  
Beneficiària: Acadèmia de la Música Valenciana  
Descripció i finalitat: Suport i difusió de la música valenciana  
  
1. Àrees de competències afectades i sectors cap als quals es dirigeixen les ajudes:  
- El foment, promoció i difusió de les manifestacions culturals valencianes; la proposta i gestió d'ajudes i subvencions i convenis en l'àmbit de la promoció cultural.  
- Acadèmia de la Música Valenciana.  
2. Objectius i efectes que pretenen amb la seua aplicació:  
- Contribuir en el finançament de l'organització d'activitats formatives en matèria cultural valenciana.  
3. Mecanisme:  
- Concessió directa i instrumentada mitjançant resolució de l'òrgan competent.  
4. Delimitació de les línies bàsiques de les bases reguladores:  
- Tramitació del pertinent procediment fins a arribar a la resolució, compliment de les obligacions legals i establides en la resolució i justificació de la realització de les activitats.  
5. Calendari:  
- Fins al 31 de desembre de cada any.  
6. Termini necessari per a la seua consecució:  
- Anual  
7. Despeses previsibles per a la seua realització i fonts de finançament:  
- 25.000 euros o l'import que es consigne en la llei anual de pressupostos.  
8. Pla d'acció:  
- Anual.  
9. Indicadors de seguiment i avaluació:  
- Percentatge d'execució de la subvenció.  
  
S'inclou en el Pla estratègic de subvencions de la Conselleria d'Educació, Cultura i Esport 2020-2023 en el capítol referit a la Direcció General d'Infraestructures Educatives una línia de subvenció en els termes següents:  
  
  
OBJECTIU ESTRATÈGIC 1.3:  
Aconseguir que els centres públics obtinguen els estàndards constructius adequats, segons el codi tècnic d'edificació, adequant els centres existents als canvis normatius per mitjà d'actuacions de diversa índole i complexitat. Eliminació de fibrociment i barreres arquitectòniques. Millora de les instal·lacions per a fomentar l'eficiència energètica, sostenibilitat i espais coeducatius.  
  
Secció 09 Educació, Cultura i Esport  
Programa 421.70 Infraestructures Educatives  
  
Línia de subvenció: Codi: S8567000  
Denominació: Finançament de la rehabilitació del Centre Integrat titularitat de la Diputació de Castelló  
Forma de concessió: Concessió directa  
Beneficiària: Diputació Provincial de Castelló  
Descripció i finalitat: Reformar i renovar el Centre Integrat titularitat de la Diputació de Castelló (IES Penyeta-Complex Socioeducatiu Penyeta Roja)  
  
1. Àrees de competències afectades i sectors cap als quals es dirigeixen les ajudes:  
- Proposta i gestió de subvencions dins de l'àmbit funcional de la Direcció General d'Infraestructures Educatives.  
- Comunitat educativa usuària del Centre Integrat de la Diputació de Castelló (Complex Socioeducatiu Penyeta Roja).  
2. Objectius i efectes que es pretenen amb la seua aplicació:  
- Cooperar amb la Diputació de Castelló en la reforma i renovació de les infraestructures educatives.  
3. Mecanisme:  
- Concessió directa instrumentada mitjançant un conveni de col·laboració.  
4. Delimitació de les línies bàsiques de les bases reguladores:  
- Subscripció del corresponent conveni de col·laboració entre la persona beneficiària i la conselleria concedent, compliment de les obligacions legals i pactades, així com justificació de la realització de les activitats.  
5. Calendari:  
- 31 de desembre de 2021, amb possibilitat de pròrroga i reprogramació de les anualitats.  
6. Termini necessari per a la seua consecució:  
- Anual  
7. Costos previsibles per a la seua realització i fonts de finançament:  
- 1.560.000,00 ?. Fons propis.  
8. Pla d'acció:  
- Anual  
9. Indicadors de seguiment i avaluació:  
- Grau d'execució de les inversions.